Taavet Hinrikus

Taavet Hinrikus (sündinud 2. juunil 1981 Tartus) on eesti ettevõtja, Wise kaasasutaja ja üks omanikke. Hinrikus lõpetas 1999. aastal Miina Härma Gümnaasiumi. Ta jättis ülikooli pooleli, et asuda tööle loodavas firmas Skype. Oli Skype'i esimene palgaline töötaja 2002 ja strateegiadirektor aastani 2008. Omandanud ärimagistri kraadi Singapuris rahvusvahelises ärikoolis INSEAD. Asutas 2010. aastal koos Kristo Käärmanniga rahvusvahelisi valuutaülekandeid pakkuva firma Wise. Wise noteeriti 2021. aastal Londoni börsil, mille tulemusena said Wise'i asutajatest Taavet Hinrikusest ja Kristo Käärmanist Eesti esimesed miljardärid. Peale Wise'i börsidebüüti astus Taavet Wise'i nõukogu esimehe kohalt tagasi ja on korduvalt oma Wise'i aktsiaid müünud. Taavet Hinrikus on aktiivne äriingel. Ta investeerib läbi oma investeerimisettevõtte Notorious OÜ. Lisaks investeerib koos ettevõtja Sten Tamkiviga loodud investeerimistandemis Taavet+Sten, kus tehti pelgalt aastal 2021 100 erinevat investeeringut. Aastal 2022 loodi koos Sten Tamkivi ja teiste Euroopa ettevõtjatega teinegi investeeerimisettevõte Plural, kuhu kaasati investeeringuteks 250 miljonit eurot, millega aktiivselt panustatakse Euroopa varajase faasi ettevõtetesse. Taavet Hinrikuse investeeringute portfellist leiab näiteks suuremate Eesti ettevõtetena Veriff'i, Pipedrive'i ja Bolt'i, aga ka mitmeid noori kiirelt kasvavaid Eesti ettevõtteid nagu investeerimisplatvorm Lightyear ja akutehnoloogiat arendav Skeleton Technologies. Ta abiellus 14. juulil 2018 Silvia Fantauzziga; neil on kaks last. Tema ema oli kirjandusteadlane ja -kriitik Rutt Hinrikus, isa on Tartu Ülikooli farmaatsiaõppejõud Toivo Hinrikus, vanem õde kirjandusteadlane Mirjam Hinrikus, emapoolne vanaisa oli ajaloolase haridusega vaimulik Agu Põld. 2013 Aasta ärimees (Äripäeva auhind, koos Kristo Käärmanniga). 2014 Valgetähe V klassi teenetemärk kui ettevõtluse edendaja. 2022 Tartu Ülikooli Tänutäht Eesti riiklike teenetemärkide kavaleride andmebaas presidendi kantselei kodulehel (president.ee). Priit Pullerits. "Taavet Hinrikus: tahame kõik teha midagi, millel on suurem mõte" Postimees, 16. jaanuar 2017 Andrew Cave. We have never used cheques, say TransferWise founders, The Telegraph, 13. detsember 2015 Henry Mance. Õnne juubilarile: 10 aastat Skype'i, Postimees, 29. august 2013 Nergi, Ann-Marii; Joakit, Ekvard (17. juuni 2021). "Imeline edulugu. Londoni köögikontorist sirgusid Eesti esimesed miljardärid". Delfi Ärileht. Vaadatud 25. november 2023. Liive, Ronald (juuli 2021). "Estonia's third unicorn, Wise went public on the London Stock Exchange". Invest in Estonia. Vaadatud 25. november 2023. "Taavet Hinrikus astus Wise'i nõukogu juhi kohalt tagasi". Postimees Online. 9. detsember 2021. Vaadatud 25. november 2023. Laks, Liina (22. oktoober 2021). "Taavet Hinrikus müüb suure jupi Wise'st maha". Postimees. Vaadatud 25. novembril 2023. Änilane, Eleen (26. august 2022). "Sten Tamkivi: "Ma mäletan ainult üht korda, kus olen öelnud väga selge ei"". Geenius. Vaadatud 25. november 2023. Saarmann, Tanel (28. juuni 2022). "Hinrikuse ja Tamkivi uus investeerimisplatvorm kaasas 250 miljonit eurot". Delfi. Vaadatud 25. november 2023. Woodford, Isabel (24. veebruar 2021). "Inside Taavet Hinrikus's vast angel portfolio". Sifted. Vaadatud 25. november 2023. Laks, Liina (16. september 2021). "Taavet Hinrikus pani raha endiste töötajate idufirmasse". Postimees. Vaadatud 25. november 2023. Puhm, Carl-Robert (21. jaanuar 2022). "Skeleton kaasas Taavet Hinrikuse eestvedamisel 37,6 miljonit". Postimees. Vaadatud 25. november 2023. "Tiitel läks uue põlvkonna esindajaile" Äripäev, 20. detsember 2013 "Presidendilt saab tänavu teenetemärgi 99 inimest" Postimees, 5. veebruar 2014 "Tartu Ülikooli Tänutähe kavalerid". Tartu Ülikool. Vaadatud 4.12.2022.